Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya methali hii ni kuwa mtu yeyote atakaye kinai maagizo, mafunzo au masharti ya watu wazima waliowashinda umri kwa ku kejeli amri zao, basi hawanabudi ila kuumia kwani mbio za sakafuni huishia  ukingoni.
Methali hii hutumika kuwaonya hususan wale vijana kusikiliza mawaidha au maonyo kutoka kwa wavyele wao au hata pia majirani au watu wale wazima au wakongwe. Si Vijana pekee bali pia hata wale wajuzi. Kwa mfano, utapata nimehitimu cheo cha udaktari na nimefanya kazi kwa miaka kumi. Iwapo labda kuna wanafunzi ambaye wamehitimu naeza kumuelimisha na kumwambia jinsi ya kufanya yale mambo yanayomtatiza.
Katika kitongoji kimoja cha uwehi, paliondokea msichana mmoja kwa jina Sufia. Sufia alikuwa msichana kidosho na mwenye hulka nzuri zenye kuvutia. Aliwaheshimu wavyele wake na kuwaenzi kwani alifahamu kuwa heshima si utumwa. Adinasi wengi walimsifia Sufia kwani alikuwa mwenye bidii ya mchwa na abenzi majirani, marafiki na pia watoto wenzake. 
Muda si muda tabia za Sufia zilianza kuzorota na kubadilika. Aliambatana na wanafunzi wenzake wa kidato cha tano kwani walimpokeza akaanza kuvuta bangi na kujihusisha na mahusiano ya kimapenzi. Alianza kuwadharau wavyele wake na kuwa kejeli. Waja kitongojini hawakuamini kwani Sufia alikuwa amezidi. Alionywa na wengi kuwacha hulka hizo za bangi na mahusiano yasioeleweka lakini wapi, sikio la kufa halisikii dawa. Wavyele wake hususan mamake aliumia sana moyoni kwani hakuamini kilichomtokea mwanawe. Punde si punde alikuwa mjamzito kwani kilikuwa kisa cha kushtua. Aliamua kuitoa mimba na kwa bahati mbaya akapoteza uhai wake na wa mwanao. 
Thakafa, ni heri kutii kuliko kutoa. Inafahamika kuwa hata kama unadharau zako, ikifika wakati wa mafunzo au maonyo, heshimu kwani pindi unavyoruhusu sikio lako kusikiliza na uyatilie maanani basi maisha unatoboa. Watu wengi hususan vijana wanaona wakiitikia sheria za wavyele au wajuzi wataonekana wapungufu lakini wapi. Heri wajinyenyekeze watii na kusikia ili maisha yawe shwari.